
Femtoszekundumos lézersugár által indukált periodikus felületi struktúra kialakítása alumínium felületen

Napjainkban egyre gyorsabban fejlődik az ipar, ehhez pedig szükséges a technológiák továbbfejlesztése.
Erre jó példa a LIPSS felületek, vagyis a lézer által létrehozott felületek. Acélok esetében a létrehozására több szakirodalmat és tanulmányt találunk, azonban alumíniumokra és ötvözeteire kevés eredmény áll rendelkezésünkre. 
Dolgozatom célja egy meghatározott összetételű alumínium felületen létrehozni LIPSS felületet. 
LIPSS- ek többféle módon létrehozhatók, jelen kísérletben lézernyalábbal pontokat lőttünk egymás mellé átfedés nélkül, majd ezek nedvesítési tulajdonságait vizsgáltuk a különböző paraméterek függvényében. 
Alumínium felületeken a szakirodalmak szerint nehéz megfelelő LIPSS felületet létrehozni. Mi számít megfelelőnek?
 Nincs túl sok anyagkilökődés a lézernyaláb behatolási helyén, a pontok körül nincs vagy minimális a hőhatás övezet égés pedig nincs a felületen, ugyanakkor a legfontosabb, hogy a keletkező mikrostruktúrák szabályos egyenes vonalként jelennek meg, melyek a mikroszkópos felvételeken völgyekre és hegyekre oszthatók fel. Ezeket a struktúrákat femtoszekundumos lézerrel hoztam létre, majd fénymikroszkóppal vizsgáltam a létrehozott felületet. Kísérlettel meghatároztam a LIPSS-ek létrejöttéhez ideális paramétereket. A lézer hullámhossza fix, így csak a frekvenciát, a bevitt energiát és az ismétlési számot változtattam. Az alumínium felületen nehéz LIPSS- eket létrehozni, azonban a kísérlet során két frekvencián is jó LIPSS felületeket kaptam. LIPSS felületek egyik jelentősége a ragasztásoknál van, mivel ez a technológia javít a nedvesítésen, ezzel erősebb ragasztott kötés hozható létre.



